Jernbane i Jordan

Jernbanen i Jordan består av 507 km med smalsporet (1050 mm) bane. Den eldste delen var en del av Hejaz-banen som gikk fra Damaskus i Syria til Medina i Saudi-Arabia. Denne linjen ble bygd mellom 1900 og 1908 og var en del av det ottomanske jernbanenettet. I dag er linjen fra den syriske grensen til Jordans hovedstad Amman i drift, og har ukentlige avganger med passasjertog. Det statlige selskapet Hejaz Jordan Railway står for driften. I sør er Akaba-banen fra fosfatgruvene nær Ma'an til havnebyen Akaba ved Rødehavet i drift. Denne banen frakter utelukkende gods.

En ny elektrifisert normalsporet passasjerlinje er planlagt mellom Amman og Zarqa.

Historie 

Jordans første jernbanelinje var Hejaz-banen som gikk fra Damaskus til Medina. Amman ble tilknyttet i 1903, og hele linjen ble åpnet i 1908. Etter det arabiske opprøret som startet i 1916, ble den jordanske delen av Hejaz-banen i 1917 underlagt det britiske kolonistyret i Palestina (fra 1920 Palestinamandatet). I 1948 ble banen overtatt av Jordan i regi av Den arabiske liga. I 1950 ble driften formelt underlagt sivil jordansk kontroll. I 1952 ble Hejaz Jordan Railway grunnlagt, og har siden stått for driften.

Akaba-banen 
I 1975 åpnet en ny jernbanelinje mellom fosfatgruvene i Batn EL-Ghoul og havnebyen Aqaba. Det statlige selskapet Aqaba Railway Corporation har stått for driften av linjen. I 2009 ble det fraktet 2 077 578 tonn fosfat til Akaba.

Jernbaneforbindelser til naboland 
  Syria – I drift.
  Saudi-Arabia – Ikke i drift.
  Israel – Foreslått.

Bildegalleri

Referanser

Kilder 
 Jordans regjering, Ministry of Transport: Jordan Hijaz Railway Corporation. Besøkt 11. august 2017

Eksterne lenker 
 Hejaz Jordan Railways offisielle hjemmeside (engelsk). Besøkt 11. august 2017
 Aqaba Railway Corporation (engelsk). Besøkt 17. februar 2010